കണ്ണൂര് സിറ്റിയിലെ മന്ത്രവാദത്തെ തുടര്ന്നുള്ള മരണം : ആരോപണ വിധേയനായ ഇമാമിനെ ചോദ്യം ചെയ്ത് വിട്ടയച്ചു കണ്ണൂര് : സിറ്റിയിലെ മന്ത്രവാദത്തെ തുടര്ന്നുള്ള മരണങ്ങളില് ആരോപണ വിധേയനായ ഇമാമിനെ ചോദ്യം ചെയ്ത് വിട്ടയച്ചു. കുഞ്ഞിപ്പള്ളി ഇമാം ഉവൈസിനെയാണ് ചോദ്യം ചെയ്തത്. മരിച്ചവരുടെ ബന്ധുക്കളില് നിന്നു മൊഴി രേഖപ്പെടുത്തി. ഇമാമിനെ കസ്റ്റഡിയിലെടുക്കുന്നത് തെളിവുകള് ശേഖരിച്ച ശേഷമാകുമെന്ന് പൊലീസ് അറിയിച്ചു. പൊലീസ് കമ്മീഷണറുടെ നേതൃത്വത്തിലാണ് അന്വേഷണം നടക്കുക. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മന്ത്രവാദത്തെ ചികിത്സയ്ക്കായി ആശ്രയിച്ച അഞ്ചുപേര് കണ്ണൂര് സിറ്റിയില് മരണപ്പെട്ടു. ഒരു കുടുംബത്തിലെ മൂന്നുപേരുള്പ്പെടെയുള്ള അസുഖബാധിതരെ മന്ത്രവാദത്തിന് വിധേയരാക്കി മരണത്തിലേക്ക് തള്ളി വിട്ടുവെന്നും മരിച്ച സഫിയയുടെ മകന് സിറാജ് പടിക്കല് പറഞ്ഞു. വിദഗ്ധ ചികിത്സ കിട്ടാതെ കഴിഞ്ഞ ദിവസം സിറ്റി സ്വദേശിയായ പതിനൊന്നുകാരി ഫാത്തിമ മരിച്ചിരുന്നു. കണ്ണൂര് സിറ്റിയിലെ ചില കുടുംബ വീടുകള് കേന്ദ്രീകരിച്ചാണ് മന്ത്രവാദം പിടിമുറുക്കിയത്. അസുഖങ്ങള്ക്ക് വൈദ്യ ചികിത്സയ്ക്കപ്പുറം മതത്തെ മറയാക്കി മന്ത്രവാദമാണ് പ്രതിവിധി. തന്റെ മാതാവും ഉറ്റബന്ധുക്കളും ഇതിന്റെ ഇരകളാണെന്നു വെളിപ്പെടുത്തി യുവാവ് രംഗത്തെത്തി. വ്രതമെടുക്കല്, മന്ത്രിച്ച വെള്ളം എന്നിങ്ങനെയാണ് മന്ത്രവാദമെന്ന് സിറാജ് പറഞ്ഞു. ഖുറാനിലെ സൂക്തങ്ങള് ചൊല്ലിയാല് അസുഖം മാറും എന്ന് ഇവര് അവകാശപ്പെടുമെന്നും സിറാജ് കൂട്ടിച്ചേര്ത്തു. Also read മാനസവധക്കേസില് കുറ്റപത്രം സമര്പ്പിച്ചു : രഖില് ഒന്നാം പ്രതി, തോക്ക് എത്തിക്കാന് കൂടെനിന്ന ആദിത്യന് രണ്ടാംപ്രതി കുട്ടനാട്ടില് ഗുഡ്സ് ഓട്ടോ വെള്ളക്കെട്ടില് വീണ് അപകടം : രണ്ടു പേര് മരിച്ചു ഹരിതയുടെ പ്രവര്ത്തകരെ ആകര്ഷിക്കാന് ഇടതുപക്ഷ വനിതാ സംഘടനകള്ക്ക് കഴിയാത്തത് എന്ത്കൊണ്ടെന്ന് പരിശോധിക്കണം : ഇ.പി ജയരാജന് കുടുംബത്തിലെ മരണത്തില് അന്വേഷണമാവശ്യപ്പെട്ട് സിറാജ് കണ്ണൂര് മുന്സിഫ് കോടതിയെ സമീപിച്ചിരുന്നു. രണ്ടുപേര്ക്കെതിരെ കേസെടുത്ത് അന്വേഷണത്തിന് കോടതി ഉത്തരവ് വന്നെങ്കിലും കാര്യക്ഷമമായ ഇടപെടല് പൊലീസിന്റെ ഭാഗത്തുനിന്ന് ഉണ്ടായില്ലെന്നും ആക്ഷേപമുണ്ട്.